stanford-oval/wikipedia huggingface dataset:
ไคโรแพรกติก
การรักษา > แนวปฏิบัติ

หลายปริทัศน์งานศึกษาวิจัยภายในประชาคมไคโรแพรกติกถูกนำมาสร้างแนวปฏิบัติซึ่งวางมาตรฐานที่จะระบุว่าการรักษาแบบไคโรแพรกติกแบบใดถูกต้อง (กล่าวคือ มีหลักฐานสนับสนุน) และสามารถชดเชยค่าใช้จ่ายได้ภายใต้ระบบการชำระค่าการบริการจัดการ (managed care) สุขกาพ แนวปฏิบัติอิงหลักฐานได้รับการสนับสนุนจากนักไคโรแพรกติกฝั่งหนึ่งของแนวต่อเนื่องเชิงอุดมการณ์ อีกฝั่งหนึ่งใช้การให้เหตุผลแบบต่อต้านวิทยาศาสตร์ (Antiscience) และใช้ข้อกล่าวอ้างที่ไร้น้ำหนัก ไคโรแพรกตักยังคงเป็นทางสองแพร่ง โดยที่จะต้องยอมรับวิทยาศาสตร์เพื่อเดินไปข้างหน้า คนบางกลุ่มที่เสนอมันเป็นยาสารพัดโรคนั้น "หลงทางและไม่มีเหตุผล" งานสำรวจนักไคโรแพรกติกในรัฐแอลเบอร์ตาใน ค.ศ. 2007 พบว่าพวกเขาไม่มีความสม่ำเสมอในการนำงานวิจัยมาใช้ในทางปฏิบัติ ซึ่งอาจเกิดขึ้นจากการขาดการศึกษาและทักษะเกี่ยวกับการทำวิจัย แนวปฏิบัติว่าด้วยการรักษาอาการปวดหลังแบบไม่จำเพาะ (กล่าวคือ ไม่รู้สาเหตุ) ไม่มีความสอดคล้องกันระหว่างแต่ละประเทศ
การรักษา > ความเสี่ยงต่อคุณประโยชน์

งานปริทัศน์เป็นระบบ ค.ศ. 2012 สรุปว่าไม่มีการประเมินความเสี่ยงต่อคุณประโยชน์ของการจัดดัดดึงกระดูกสันหลังส่วนคอที่แม่นยำอยู่ งานปริทัศน์เป็นระบบ ค.ศ. 2010 กล่าวว่าไม่มีหลักฐานที่ดีพอที่จะกล่าวว่าการจัดดัดดึงคอเป็นการรักษาที่มีประสิทธิผลของอาการทางแพทย์ใด ๆ และเสนอให้บริการสุขภาพใช้หลักระวังไว้ก่อนสำหรับการรักษาแบบไคโรแพรกติก แม้เพียงถ้าหากการฉีกเซาะของผนังหลอดเลือดแดงเวอร์ทีบรอลมีความน่าจะเป็นแม้แต่น้อยที่จะมีต้นเหตุมาจากการจัดดัดดึงคอก็ตาม งานปริทัศน์ชิ้นเดียวกันสรุปว่าความเสี่ยงเสียชีวิตจากการจัดดัดดึงคอไม่คุ้มค่าแลกกับคุณประโยชน์ของมัน นักไคโรแพรกติกวิจารณ์ข้อสรุปนี้ โดยอ้างว่าผู้เขียนมิได้ประเมินคุณประโยชน์ที่อาจเป็นไปได้ซึ่งแฝงอยู่ในการจัดดัดดึงกระดูกสันหลัง เอ็ทซาร์ท แอ็นสท์ (Edzard Ernst) กล่าวว่า "ประเด็นนี้ไม่ได้เป็นหัวข้อของงานปริทัศน์ของผม อย่างไรก็ตามผมกล่าวถึงการประเมินเหล่านั้นแล้ว และสมควรที่จะเสริมว่ารายงานที่สภาไคโรแพรกติกทั่วไปเพิ่งมอบหมายไปก็ไม่ได้สนับสนุนข้อกล่าวอ้างแปลกพิลึกหลายประการของนักไคโรแพรกติกหลายคนจากทั่วทั้งโลก" งานปริทัศน์ ค.ศ. 1999 ว่าด้วยรายงานการบาดเจ็บ 177 กรณีระหว่าง ค.ศ. 1925 และ 1997 ซึ่งถูกระบุว่าเกิดจากการจัดดัดดึงกระดูกสันหลังส่วนคอ (MCS) ได้สรุปว่า "วรรณกรรมไม่แสดงว่าคุณประโยชน์ของ MCS คุ้มค่าต่อความเสี่ยง" วิชาชีพซึ่งถูกสัมพันธ์กับอาการบาดเจ็บต่าง ๆ ถูกประเมิน นักกายภาพบำบัดมีส่วนในการบาดเจ็บน้อยกว่าร้อยละ 2 จากกรณีทั้งหมดโดยไม่มีความตายเหตุจากนักกายภาพบำบัดเลย นักไคโรแพรกติกมีส่วนในกว่าร้อยละ 60 ของกรณีทั้งหมด ซึ่งรวมถึงความตาย 32 กรณี
งานปริทัศน์ ค.ศ. 2009 ประเมินการให้บริการบำรุงรักษาแบบไคโรแพรกติกและพบว่าการจัดดัดดึงกระดูกสันหลังมีความสัมพันธ์กับอาการบาดเจ็บอย่างมีนัยสำคัญ และไม่มีหลักฐานที่น่าเชื่อถือที่ชี้ว่ามันสามารถป้องกันอาการหรือโรคต่าง ๆ ได้โดยสมควร ฉะนั้นคุณประโยชน์ต่อความเสี่ยงจึงไม่เป็นที่น่าพึงพอใจ
การรักษา > ประสิทธิผลต่อต้นทุน

งานปริทัศน์เป็นระบบ ค.ศ. 2012 เสนอว่าการใช้การจัดดัดดึงกระดูกสันหลังอย่างเดียวหรือร่วมกับแนวทางการรักษาแบบอื่นในการปฏิบัติทางคลินิกเป็นการรักษาที่มีประสิทธิผลต่อต้นทุน (Cost-effectiveness analysis) งานปริทัศน์ ค.ศ. 2011 พบหลักฐานซึ่งสนับสนุนว่าการใช้การจัดดัดดึงกระดูกสันหลังสำหรับการรักษาอาการปวดหลังส่วนล่างเรื้อรังหรือกึ่งเฉียบพลันมีประสิทธิผลต่อต้นทุน  ผลลัพธ์สำหรับอาการปวดหลังส่วนล่างเฉียบพลันมีไม่เพียงพอ
งานปริทัศน์เป็นระบบ ค.ศ. 2006 เกี่ยวกับต้นทุน-ประสิทธิผลพบว่าต้นทุน-ประสิทธิผลของการจัดดัดดึงกระดูกสันหลังที่ถูกรายงานในสหราชอาณาจักรมีความน่าพึงพอใจเมื่อเทียบกับการรักษาอาการปวดหลังรูปแบบอื่น แต่ว่ารายงานเหล่านั้นมาจากข้อมูลการทดลองทางคลินิกที่ไม่ใช้กลุ่มควบคุมด้วยยาหลอก และต้นทุน-ประสิทธิผลจำเพาะของการรักษานั้น (ต่างจากผลลัพธ์ที่ไม่จำเพาะ) ยังคงไม่แน่นอน งานปริทัศน์เป็นระบบจากอเมริกา ค.ศ. 2005 เกี่ยวกับการประเมินทางเศรษฐกิจของการรักษาอาการปวดหลังส่วนล่างเชิงอนุรักษ์พบว่างานศึกษาที่มีอยู่มีปัญหาด้านคุณภาพอย่างมีนัยสำคัญและจึงไม่สามารถหาข้อสรุปเกี่ยวกับวิธีการรักษาที่มีประสิทธิผลต่อต้นทุนมากที่สุดได้อย่างแน่นอนได้. ต้นทุน-ประสิทธิผลของการดูแลบำรุงรักษาแบบไคโรแพรกติกไม่เป็นที่ทราบ
งานวิเคราะห์ข้อมูลการใช้งานทางคลินิกและต้นทุนจาก ค.ศ. 2003 ถึง 2005 โดยสมาคมเวชปฏิบัติอิสระ (independent physician association) แพทย์บูรณาการซึ่งตรวจสอบการใช้งานบริการไคโรแพรกติกพบว่า การใช้งานทางคลินิกและต้นทุนของบริการไคโรแพรกติกอิงจากสมาชิก 70,274 คน-เดือน ตลอดระยะเวลา 7 ปีทำให้ต้นทุนของผู้ป่วยซึ่งสัมพันธ์กับการเข้าใช้บริการครั้งต่อไปลดลงร้อยละ 60 สำหรับการเข้ารับการรักษาในโรงพยาบาล  ร้อยละ 59 สำหรับจำนวนวันในโรงพยาบาล ร้อยละ 62 สำหรับการผ่าตัดและหัตถการของผู้ป่วยนอก และร้อยละ 85 สำหรับค่าเภสัชกรรม เมื่อเทียบกับสมาคมเวชปฏิบัติอิสระแพทย์แผนปัจจุบัน สำหรับผลิตภัณฑ์ประกันสุขภาพขององค์กรบำรุงรักษาสุขภาพ (Health maintenance organization) แผนเดียวกัน ในภูมิภาคและช่วงเวลาเดียวกัน
การตอบรับ

ไคโรแพรกติกมีรากฐานดีแล้วในสหรัฐ แคนาดา และออสเตรเลีย และมีอยู่ในประเทศอื่น ๆ ในระดับลดหลั่นลงมา โดยถูกมองว่าเป็นความพยายามชายขอบของการแพทย์ทางเลือกและผสมผสานที่ไม่ได้รับการพิสูจน์ทางคลินิก และไม่ได้บูรณาการเข้ากับการแพทย์กระแสหลัก เงินมูลค่าหลายพันล้านดอลลาร์สหรัฐถูกใช้จ่ายไปสำหรับบริการไคโรแพรกติกในสหรัฐ
การตอบรับ > ออสเตรเลีย

ในประเทศออสเตรเลีย มีนักไคโรแพรกติกประมาณ 2488 คน หรือมีนักไคโรแพรกติกหนึ่งคนต่อประชากร 7980 คน ประกันสุขภาพส่วนใหญ่ในออสเตรเลียครอบคลุมถึงการดูแลรักษาแบบไคโรแพรกติก และรัฐบาลกลางจ่ายค่าการดูแลรักษาไคโรแพรกติกให้เมื่อแพทย์เวชปฏิบัติเป็นผู้ส่งต่อผู้ป่วย ใน ค.ศ. 2014 กำลังแรงงานนักปฏิบัติวิชาชีพไคโรแพรกติกที่ลงทะเบียนอยู่มี 4,684 รายในประเทศออสเตรเลีย โดยมีตัวแทนเป็นองค์กรหลักสองแห่ง สมาคมนักไคโรแพรกติกแห่งประเทศออสเตรเลีย (Chiropractors' Association of Australia; CAA) และวิทยาลัยไคโรแพรกติกและออสทีโอพาธีแห่งออสตราเลเชีย (Chiropractic and Osteopathic College of Australasia; COCA) ค่าใช้จ่ายสำหรับการดูแลรักษาแบบไคโรแพรกติกต่อปี (อย่างเดียวหรือร่วมกับออสทีโอพาธี) ในออสเตรเลียถูกประมาณไว้ว่าอยู่ระหว่าง 750-988 ล้านดอลลาร์ออสเตรเลีย โดยการให้คำปรึกษาส่วนมากเกี่ยวกับอาการทางกล้ามเนื้อและโครงกระดูกเช่นอาการปวดหลังและคอ และสัดส่วนของการใช้จ่ายนั้นคล้ายกับที่พบเจอในประเทศอื่น ๆ ในขณะที่เมดิแคร์ (ระบบหลักประกันสุขภาพถ้วนหน้าของรัฐในประเทศออสเตรเลีย) จำกัดความครอบคลุมการบริการไคโรแพรกติกไว้เฉพาะพวกที่ทำผ่านการส่งต่อจากแพทย์เพื่อเอื้ออำนวยการจัดการโรคเรื้อรังเท่านั้น บริษัทประกันสุขภาพเอกชนส่วนใหญ่ในออสเตรเลียให้บริการเบิกจ่ายบางส่วนของค่าบริการไคโรแพรกติกโดยครอบคลุมอย่างกว้างขวางนอกเหนือจากบริการตัวกลางชำระเงินแบบจำกัดสำหรับเงินทดแทนคนงานและอุบัติเหตุยานยนต์
จากนักไคโรแพรกติก 2,005 คนซึ่งมีส่วนร่วมในงานสำรวจ ค.ศ. 2015 ร้อยละ 62.4 เป็นผู้ชายและอายุโดยเฉลี่ยเท่ากับ 42.1 (SD = 12.1) ปี นักไคโรแพริกติกเกือบทั้งหมด (ร้อยละ 97.1) มีวุฒิปริญญาตรีหรือสูงกว่า โดยส่วนใหญ่วุฒิวิชาชีพระดับสูงสุดของนักไคโรแพรกติกเป็นปริญญาตรีหรือปริญญาตรีคู่ (ร้อยละ 34.6) ตามมาด้วยปริญญาโท (ร้อยละ 32.7) ปริญญาดอกเตอร์อ็อฟไคโรแพรกติก (ร้อยละ 28.9) และปรัชญาดุษฎีบัณฑิต (ร้อยละ 0.9) นักไคโรแพรกติกส่วนน้อยมีวุฒิสูงสุดเป็นอนุปริญญา (ร้อยละ 2.1) และอนุปริญญาขั้นสูง (ร้อยละ 0.8)
การตอบรับ > สหราชอาณาจักร

ในสหราชอาณาจักร มีนักไคโรแพรกติกกว่า 2000 คน หรือมีนักไคโรแพรกติกหนึ่งคนต่อประชากร 29,206 คน ไคโรแพรกติกมีอยู่ในบริการสุขภาพแห่งชาติในบางพื้นที่ เช่นคอร์นวอลล์ โดยให้การรักษาเฉพาะอาการปวดคอหรือหลัง
งานศึกษา ค.ศ. 2010 ผ่านแบบสอบถามนักไคโรแพรกติกในสหราชอาณาจักรชี้ว่านักไคโรแพรกติกเพียงร้อยละ 45 เท่านั้นที่เปิดเผยถึงความเสี่ยงร้ายแรงที่การจัดดัดดึงกระดูกสันหลังส่วนคอมีให้กับผู้ป่วย และร้อยละ 46 เชื่อว่าผู้ป่วยอาจปฏิเสธไม่รับการรักษาหากอธิบายความเสี่ยงให้อย่างถูกต้อง ทว่าร้อยละ 80 ยอมรับว่าการเปิดเผยข้อมูลความเสี่ยงต่อผู้ป่วยนั้นเป็นความรับผิดชอบทางจรรยาบรรณและจริยธรรม
การตอบรับ > สหรัฐและแคนาดา

อัตราร้อยละของประชากรซึ่งรับบริการไคโณแพรกติก ณ ช่วงเวลาใด ๆ โดยทั่วไปตกอยู่ระหว่างร้อยละ 6 ถึง 12 ในสหรัฐและประเทศแคนาดา โดยมีค่าสูงสุดร้อยละ 20 ในรัฐแอลเบอร์ตาเมื่อ ค.ศ. 2006 ใน ค.ศ. 2008 มีรายงานว่านักไคโรแพรกติกเป็นผู้ให้บริการการแพทย์ทางเลือกและผสมผสานแก่เด็กและวัยรุ่นจำนวนมากที่สุด โดยผู้ป่วยกลุ่มนี้เป็นสัดส่วนถึงร้อยละ 14 ของผู้เข้ารับการรักษากับนักไคโรแพรกติกทั้งหมด
มีนักไคโรแพรกติกทำการปฏิบัติในทวีปอเมริกาเหนือ 50,330 คนใน ค.ศ. 2000 และเพิ่มขึ้นถึงร้อยละ 20 เป็น 60,000 คนใน ค.ศ. 2008 ระหว่าง ค.ศ. 2002–2003 ผู้ที่แสวงหารับบริการไคโรแพรกติกส่วนใหญ่ไปเพื่อบรรเทาอาการปวดหลังและคอ และอาการทางกล้ามเนื้อและโครงกระดูกอื่น ๆ และส่วนใหญ่นั้นไปสำหรับอาการปวดหลังส่วนล่างโดยเฉพาะ นักไคโรแพรกติกส่วนใหญ่ในสหรัฐเข้าร่วมในแผนการบริการจัดการรูปแบบใดรูปแบบหนึ่ง แม้ว่านักไคโรแพรกติกส่วนใหญ่ในสหรัฐมองว่าตนเป็นผู้เชี่ยวชาญด้านภาวะทางระบบประสาท กล้ามเนื้อ และโครงกระดูก แต่หลายคนก็นับว่าไคโรแพรกติกเป็นการดูแลขั้นปฐมภูมิชนิดหนึ่ง ในกรณีส่วนใหญ่ ตลาดการบริการของนักไคโรแพรกติกกับแพทย์จะแยกจากกัน ทว่าในบางกรณีก็ให้บริการผสมผสานกัน
การรักษาแบบจัดดัดดึงในสหรัฐกว่าร้อยละ 90 จากทั้งหมดกระทำโดยนักไคโรแพรกติก อัตราความพึงพอใจสำหรับการบริการไคโรแพรกติกโดยทั่วไปจะสูงกว่าของการบริการทางการแพทย์ โดยงานสำรวจใน ค.ศ. 1998 ในสหรัฐรายงานว่าผู้ตอบสนองร้อยละ 83 ได้รับความพึงพอใจหรือความพึงพอใจอย่างยิ่งจากการบริการที่พวกเขาได้รับ คุณภาพของการสื่อสารดูจะเป็นตัวคาดการณ์ความพึงพอใจที่ผู้ป่วยมีต่อนักไคโรแพรกติกได้อย่างสม่ำเสมอ
อัตราการใช้สอยการบริการไคโรแพรกติกตอบสนองกับต้นทุนที่เกิดจากการร่วมจ่าย (copayment) ของผู้ป่วย การใช้บริการไคโรแพรกติกในกลุ่มผู้ใหญ่ในสหรัฐลดลงจากร้อยละ 9.9 ใน ค.ศ. 1997 เหลือร้อยละ 7.4 ใน ค.ศ. 2002 การลดต่ำลงครั้งนี้เยอะที่สุดโดยสัมพัทธ์ในกลุ่มวิชาชีพการแพทย์ทางเลือกและผสมผสาน ที่โดยรวมแล้วมีอัตราการใช้บริการที่เสถียร ใน ค.ศ. 2007 ไคโรแพรกติกเข้าถึงประชากรสหรัฐร้อยละ 7 ใน ค.ศ. 2002 ไคโรแพรกติกเป็นวิชาชีพการแพทย์ขนาดใหญ่เป็นลำดับที่สามในสหรัฐ ตามหลังแพทย์และทันตแพทย์ มีการคาดการณ์การเติบโตของอัตราจ้างงานนักไคโรแพรกติกในสหรัฐระหว่าง ค.ศ. 2006 และ 2016 ว่าจะเพิ่มขึ้นร้อยละ 14 ซึ่งสูงกว่าค่าเฉลี่ยของอาชีพทุกอาชีพ
ในสหรัฐ รัฐส่วนใหญ่กำหนดบริษัทประกันสุขภาพครอบกลุ่มการดูแลรักษาแบบไคโรแพรกติก และองค์กรบำรุงรักษาสุขภาพส่วนใหญ่ครอบคลุมบริการเหล่านี้
สาธารณสุข

นักไคโรแพรกติกบางรายต่อต้านการให้วัคซีนและน้ำผสมฟลูออไรด์ (water fluoridation) ซึ่งเป็นแนวปฏิบัติของสาธารณสุขที่พบได้ทั่วไป มีความไม่ลงรอยกันอย่างมีนัยสำคัญภายในประชาคมไคโรแพรกติกเกี่ยวกับการให้วัคซีน ซึ่งเป็นหนึ่งในการแทรกแซงทางสาธารณสุขซึ่งมีประสิทธิผลต่อต้นทุนสูงที่สุดเท่าที่มีอยู่ งานเขียนไคโรแพรกติกส่วนใหญ่ให้ความสำคัญกับแง่มุมเชิงลบของวัคซีน โดยอ้างว่าเป็นสิ่งที่เป็นอันตราย ไร้ประสิทธิผล และไม่จำเป็น นักไคโรแพรกติกบางคนยอมรับการให้วัคซีน แต่ส่วนมากของวิชาชีพก็ยังคงปฏิเสธมัน เพราะปรัชญาไคโรแพรกติกต้นตำรับตามรอยโรคภัยไข้เจ็บว่าถือกำเนิดขึ้นในกระดูกสันหลัง และกล่าวว่าวัคซีนจะขัดขวางการรักษา มุมมองต่อต้านการให้วัคซีนนั้นเป็นสิ่งที่ส่งแรงหนุนวิชาชีพไคโรแพรกติกในปัจจุบันในระดับใดนั้นไม่เป็นที่แน่นอน สมาคมไคโรแพรกติกอเมริกันและสมาคมนักไคโรแพรกติกนานาชาติ (ICA) สนับสนุนการละเว้นเป็นรายบุคคลของกฎหมายบังคับรับวัคซีน และงานสำรวจนักไคโรแพรกติกในสหรับ ค.ศ. 1995 พบว่าหนึ่งในสามเชื่อว่าไม่มีข้อพิสูจน์ทางวิทยาศาสตร์ว่าการเสริมสร้างภูมิคุ้มกันสามารถป้องกันโรคได้ สมาคมไคโรแพรกติกแคนาดาสนับสนุนการให้วัคซีน และงานวิจัยในรัฐแอลเบอร์ตาใน ค.ศ. 2002 พบว่านักไคโรแพรกติกร้อยละ 25 แนะนำให้ผู้ป่วยและลูกหลานของเขารับวัคซีน และอีกร้อยละ 27 ต่อต้านการให้วัคซีน
การต่อต้านการผสมฟลูออไรด์ลงในน้ำช่วงแรก ๆ มีนักไคโรแพรกติกด้วย ซึ่งบางรายยังคงต่อต้านต่อไปด้วยเหตุผลว่าเข้ากันไม่ได้กับปรัชญาไคโรแพรกติกและเป็นการละเมิดสิทธิเสรีภาพส่วนบุคคล นักไคโรแพรกติกคนอื่น ๆ สนับสนุนการผสมฟลูออไรด์อย่างแข็งขัน และหลายองค์กรไคโรแพรกติกสนับสนุนหลักการทางวิทยาศาสตร์ของสาธารณสุข นอกเหนือจากการต่อต้านน้ำผสมฟลูออไรด์ของไคโรแพรกติกแบบดั้งเดิมแล้ว ชื่อเสียงของนักไคโรแพรกติกที่แนะนำการรักษาไคโรแพรกติกตลอดชีพอย่างซ้ำ ๆ ก็ได้ทำให้ความพยายามในการสถาปนาชื่อเสียงเชิงบวกของบทบาทของตนในสาธารณสุขต้องล้มเหลวไป
ข้อถกเถียง

ตลอดทั้งประวัติศาสตร์ของไคโรแพรกติกมีข้อถกเถียงและข้อวิจารณ์ทั้งจากภายในและภายนอกอยู่เสมอ หากอ้างอิงตามแดเนียล เดวิด พาลเมอร์ ผู้ก่อตั้งไคโรแพรกติก ภาวะข้อเคลื่อนเป็นสาเหตุหนึ่งเดียวของโรคภัยไข้เจ็บ และการจัดดัดดึงเป็นยารักษาสารพัดโรคของมนุษย์ งานสำรวจทั่ววงการวิชาชีพใน ค.ศ. 2003 พบว่า "นักไคโรแพรกติกส่วนใหญ่ (ไม่ว่า 'โดยตรง' หรือ 'แบบผสม') ยังคงยึดถือมุมมองเรื่องเชาวน์ปัญญาแต่กำเนิดและเรื่องสาเหตุและการรักษาโรค (ไม่ใช่เฉพาะอาการปวดหลัง) ที่สอดคล้องกับของครอบครัวพาลเมอร์" งานประเมินเชิงวิพากษ์ชิ้นหนึ่งกล่าวว่า "ไคโรแพรกติกมีรากฐานอยู่ในมโนทัศน์เชิงรหัสยะ นี่นำไปสู่ความขัดแย้งภายในวิชาชีพไคโรแพรกติกเอง ซึ่งยังคงดำเนินมาเรื่อยจนวันนี้" นักไคโรแพรกติกหลายคน ซึ่งรวมถึงตัว ดี. ดี. พาลเมอร์ ด้วย เคยต้องถูกจำคุกด้วยข้อหาให้บริการสุขภาพโดยไม่มีใบอนุญาต ตั้งแต่กำเนิด ไคโรแพรกติกใช้เวลาส่วนใหญ่ไปกับการต่อสู้กับการแพทย์กระแสหลัก และคงยังชีพอยู่ได้ด้วยแนวคิดต่อต้านวิทยาศาสตร์และแบบวิทยาศาสตร์เทียม เช่นภาวะข้อเคลื่อน งานปริทัศน์เป็นระบบโดยรวมยังไม่บ่งชี้ว่าการจัดดัดดึงกระดูกสันหลังซึ่งเป็นกลวิธีการรักษาหลักที่นักไคโรแพรกติกใช้มีประสิทธิศักย์กับอาการทางแพทย์ใด ๆ โดยมีข้อยกเว้นที่เป็นไปได้สำหรับการรักษาอาการปวดหลัง ไคโรแพรกติกยังคงเป็นที่ถกเถียงอยู่ แม้ว่าจะลดระดับน้อยลงกว่าในหลายปีก่อน ๆ
ดูเพิ่ม

สถานีย่อยแพทยศาสตร์
การศึกษาไคโรแพรกติก
รายการหัวข้อที่มีลักษณะเป็นวิทยาศาสตร์เทียม (List of topics characterized as pseudoscience)
รายชื่อโรงเรียนไคโรแพรกติก (List of chiropractic schools)
Councils on Chiropractic Education International
Toftness device
World Federation of Chiropractic
อ่านเพิ่ม

Long PH (2013).  Barrett S (บ.ก.). Chiropractic Abuse: An Insider's Lament. American Council on Science & Health. ISBN 978-0-9727094-9-1.
Homola S (2002). "Chiropractic: Conventional or Alternative Healing?".  ใน Shermer M (บ.ก.). The Skeptic Encyclopedia of Pseudoscience. Vol. 1. ABC-CLIO. pp. 308–. ISBN 978-1-57607-653-8.
Menke JM (January 2014). "Do Manual Therapies Help Low Back Pain?: A Comparative Effectiveness Meta-Analysis". Spine (Meta-analysis). 39 (7): E463–72. doi:10.1097/BRS.0000000000000230. PMID 24480940. S2CID 25497624.
แหล่งข้อมูลอื่น

World Federation of Chiropractic - เว็บไซต์
สมาคมการแพทย์ทางเลือกไคโรแพรคติกแห่งประเทศไทย - เว็บไซต์
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
นักไคโรแพรกติกใช้การถ่ายภาพรังสีเพื่อพิจารณาโครงสร้างกระดูกของผู้ป่วย
เตียงรักษาในสถานไคโรแพรกติก
นักไคโรแพรกติกกำลังนวดจัดกระดูกม้า
นักไคโรแพรกติกกำลังจัดกระดูกผู้ป่วย
การจัดดัดดึงกระดูกสันหลังส่วนเอว (lumbar) ส่วนคอ (cervical) และส่วนอก (thoracic) แบบไคโรแพรกติก
เด็กกำลังได้รับจัดกระดูกแบบไคโรแพรกติก
องค์กรการกุศล Sense about Science ปล่อยตัวการรณรงค์เรียกร้องความสนใจแก่คดีระหว่างสมาคมไคโรแพรกติกสหราชอาณาจักรกับนักเขียนวิทยาศาสตร์ไซมอน สิงห์ ใน ค.ศ. 2009 หลายองค์กรและบุคคลสาธารณะได้ลงนามในแถลงการณ์จั่วหัวว่า "กฎหมายไม่ควรยุ่งกับข้อพิพาททางวิทยาศาสตร์"
แดเนียล เดวิด (ดี. ดี.) พาลเมอร์ ผู้ก่อตั้งไคโรแพรกติก
บี. เจ. พาลเมอร์ ผู้พัฒนาไคโรแพรกติกช่วงเริ่มแรก
ฮาร์วีย์ ลิลลาร์ด ผู้รับการรักษาแบบไคโรแพรกติกรายแรก
อัมพร แหวนเพชร

| อัมพร แหวนเพชร |
| --- | --- |
ชื่อเกิด: สุภาภรณ์ เหรียญเพชร
เกิด: 29 กรกฎาคม พ.ศ. 2514 (53 ปี)
ที่เกิด:  อำเภออู่ทอง จังหวัดสุพรรณบุรี ประเทศไทย
แนวเพลง: ลูกทุ่ง ป็อป ป๊อปโฟล์ค
อาชีพ: นักร้อง
อัมพร แหวนเพชร (เกิด 29 กรกฎาคม พ.ศ. 2514) หรือชื่อจริง สุภาภรณ์ เหรียญเพชร ชื่อเล่น เกด เป็นนักร้องลูกทุ่งหญิง ที่ร้องเพลงช้าได้ดีเป็นพิเศษ เธอมีผลงานออกมาหลายชุดแล้วทั้งในแบบผลงานเดี่ยว และผลงานกลุ่ม โดยมีผลงานเป็นที่รู้จักของแฟนเพลงหลายเพลง
ประวัติ

อัมพร แหวนเพชร หรือชื่อจริง สุภาภรณ์(ปัจจุบันเปลี่ยนชื่อเป็น วัชราพร) เหรียญเพชร เกิดเมื่อวันที่ 29 กรกฎาคม พ.ศ. 2514 ที่ อำเภออู่ทอง จังหวัดสุพรรณบุรี เป็นบุตร ของหก และหอม เหรียญเพชร มีพี่น้อง 4 คน โดยอัมพรเป็นน้องคนสุดท้อง
ชีวิตในวัยเด็กพบกับความลำบากมาโดยตลอด เนื่องจากครอบครัวเป็นเกษตรกรยากจน ที่ไม่มีที่ทำกิน เธอต้องตื่นตั้งแต่เช้ามืด เพื่อช่วยทางบ้านเก็บพริกในไร่มาตั้งแต่จำความได้ อาหารการกินนานๆครั้งจึงจะได้กินดีๆกับเขา บ้านที่ใช้อยู่อาศัย ก็เรียกว่ากระต๊อบก็น่าจะได้ แต่อัมพร เป็นเด็กที่ชื่นชอบการร้องเพลงลูกทุ่งมาก โดยเธอบอกว่าเธอได้เชื้อมาจากแม่ที่ร้องเพลงได้เพราะมาก และมีเสียงเหมือนผ่องศรี วรนุชมาก แต่ไม่มีโอกาสเป็นนักร้องเพราะหนีตามพ่อของเธอมา
จนกระทั่งเมื่อเรียนถึงชั้นประถมศึกษาปีที่ 4 ครูชนะ พุทธิมัย ครูประจำชั้นคนใหม่ของเธอได้เห็นแววในการเป็นนักเรียนของลูกศิษย์ จึงฝึกสอนให้ร้องเพลง และพาไปประกวดตามเวทีต่างๆ ทั้งระดับอำเภอ และจังหวัด แต่ด้วยความที่เป็นคนขี้อาย และร้องค่อมจังหวะ เธอจึงตกรอบอยู่ร่ำไป ในที่สุดครูก็เบื่อที่จะผลักดัน พอจบชั้น ป.6 อัมพร จึงกลับไปเป็นสาวชาวไร่พริก ไร่อ้อยตามเดิม
ในช่วงอายุ 14 - 15 เมื่อมีเวลาว่าง อัมพรก็ไปฝึกร้องเพลงในวงดนตรีของญาติๆ และได้ร้องตามงานบวชงานแต่ง ได้รับค่าจ้างคืนละ 50 บาท แต่นานๆ จะมีงานสักที เมื่อความสามารถในการร้องเพลงดีขึ้น เธอก็ไปร้องตามสวนอาหารเล็กๆ ในอำเภอ ได้ค่าจ้างวันละ 50 บาท ต่อมาขยับไปร้องระดับจังหวัด ได้ค่าจ้างเพิ่มเป็น 100 บาท แต่การที่ชีวิตไม่ดีขึ้นเธอจึงตัดสินใจเลิกชีวิตนักร้อง และกลับมาเป็นสาวชาวไร่ปลูกพริก ตัดอ้อย ทำนา แต่ทำได้ไม่นาน ความอยากเป็นนักร้องของเธอก็กลับมาอีก จึงตัดสินใจเดินทางเข้ากรุงเทพเป็นครั้งแรกในชีวิต และมาพักอยู่กับพี่สาว ซึ่งได้พาเธอมาสมัครเป็นนักร้องตามห้องอาหาร แต่สีสันและบรรยากาศของห้องอาหารในเมืองหลวงที่แตกต่างจากต่างจังหวัดอย่างมาก ทำให้เธอไม่กล้าร้อง และตัดสินใจจะเดินทางกลับบ้านที่ต่างจังหวัด
เข้าสู่วงการ

แต่พอดีพี่สาวของเธออ่านพบข่าวในหนังสือพิมพ์ว่า บริษัท ชัวร์ ออดิโอ จัดการประกวดเงาเสียง สุนารี ราชสีมา อัมพร ซึ่งชอบร้องเพลงของสุนารีอยู่แล้ว จึงตัดสินใจควักกระเป๋าซื้อเทปเปล่ามาอัดเสียงของตัวเอง และเทปของสุนารีเพื่อใช้ในการศึกษาแนวการร้อง ก่อนจะส่งเทปมาให้ทางบริษัทพิจารณา และปรากฏว่าเธอติด 1 ใน 16 คนสุดท้าย ได้เข้ามาร้องชิงชนะเลิศที่เวทีฟาร์มจระเข้สมุทรปราการ เมื่อ 16 มีนาคม  2538 (บางตำราบอกปี 2539) และก็ปรากฏว่าอัมพรคว้าชัยชนะบนเวทีประกวดเป็นครั้งแรกในชีวิต และต่อมาก็เข้าเป็นนักร้องอาชีพในสังกัดของชัวร์ ออดิโอ ก่อนที่จะมีผลชิ้นแรกชื่อ " นางรอ " ที่มีเพลงเอกคือ " นางรอ " ซึ่งร้องแก้เพลง "สั่งนาง" ของ มนต์สิทธิ คำสร้อย "ที่กำลังโด่งดังอย่างสุดๆในช่วงนั้นออกมา และนับตั้งแต่นั้น เธอก็ผลิตผลงานเพลงออกมามากมายหลายชุด จวบจนถึงปัจจุบัน
รายชื่ออัลบั้ม (ผลงานเดี่ยว)

สังกัด ชัวร์ ออดิโอ
ชุดที่ 1 นางรอ (กรกฎาคม 2539)
นางรอ
ผู้หวังดี
เห็นใจคนรักแม่
ผิดซองเพราะลองใจ
คอยพี่ที่ไร่อ้อย
นี่หรือคำสัญญา
ใจฉันที่ร้องไห้
น้ำตาหล่นเมื่อฝนมา
ขอผิดสัญญา
คอยพี่ที่คลองจินดา
ชุดที่ 2 คิดถึงจริงหรือคะ (กันยายน 2540)
คิดถึงจริงหรือคะ
13 ปีก็มีหัวใจ
รักแล้วต้องเศร้า
สาวทุ่งสง
รู้อยู่แก่ใจ
อดีตรักดอกคูน
กุหลาบตอบรัก
สาวห้วยกุดแดง
ถามจริงตอบตรง
อดีตรัก ว.ค.
ชุดที่ 3 มือที่สาม (กุมภาพันธ์ 2543)
มือที่สาม
เมื่อไหร่จะบอกรัก
คอยพี่กลับสุพรรณ
เธอกับฉัน จันทร์กับฟ้า
คนลืมความเดิม
ขอใจไว้เวียงจันทร์
สาวดอยคอย ต.ช.ด.
ดอกไม้ในป่าช้า
จากทั้งที่ยังรัก
ไปแล้วเมื่อไหร่
ชุดที่ 4 เขาชื่นเราช้ำ (1 ตุลาคม 2544)
เขาชื่นเราช้ำ
ตอบจดหมายฉบับสุดท้าย
สองหัวใจ
ส.ค.ส. จากคนเศร้า
ใครหนอจะรอคนเศร้า
สงสารคนเลว
พ่อแมวเซื่องซึม
คืนนี้เมื่อปีก่อน
รักฉันจริงหรือเปล่า
ขอพรหลวงพ่อ
สังกัด ยูทู เรคคอร์ด
อบรมตัวเอง (28 มิถุนายน 2547)
อบรมตัวเอง
นิ้วนางยังรอ
ขอเป็นที่ 2
ขาดคนควงแขน
ไม่อยากเหมือนคนข้างบ้าน
คนไม่เคยพอ
เข็มทิศหัวใจ
อวยพรก่อนแต่ง
กอดรอยเก่า
แคร์ทำไมผู้ชาย
คำเคยได้ยิน
พันธุ์ดีมีมั้ย
แหล่งข้อมูลอื่น

อัมพร แหวนเพชร ที่เฟซบุ๊ก
อัมพร แหวนเพชร ที่อินสตาแกรม
เกิดชาตินี้พี่ต้องเทพ

ซีรีส์ไลต์โนเวลญี่ปุ่นและแฟรนไชส์
เกิดชาตินี้พี่ต้องเทพ (ญี่ปุ่น: 無職転生 〜異世界行ったら本気だす〜; โรมาจิ: Mushoku Tensei: Isekai Ittara Honki Dasu) เป็นซีรีส์ไลต์โนเวลเขียนโดยริฟูจิน นะ มาโงโนเตะ และวาดภาพประกอบโดยชิโรตากะ ซีรีส์เป็นเรื่องราวเกี่ยวกับชายว่างงานผู้สิ้นหวังที่เสียชีวิตหลังมีชีวิตที่เศร้าสร้อยและเก็บตัว แล้วไปเกิดใหม่ในโลกจินตนิมิตโดยที่ยังมีความทรงจากชาติก่อน จึงมุ่งมั่นที่จะสนุกกับชีวิตใหม่โดยไม่เสียใจภายหลัง และมีชื่อว่ารูเดียส เกรย์แรท
นวนิยายดั้งเดิมเผยแพร่ทางเว็บไซต์นิยายออนไลน์โชเซ็ตสึกะ นิ นาโรในเดือนพฤศจิกายน พ.ศ. 2555 ในปีถัดมาได้มีการประกาศว่าซีรีส์นิยายจะได้รับการตีพิมพ์เป็นหนังสือไลต์โนเวลในเครือเอ็มเอฟบุุ๊กส์ของสำนักพิมพ์เมเดียแฟกทอรี โดยภาพประกอบวาดโดยผู้มีชื่อผู้ใช้ในเว็บไซต์พิซิฟว่า ชิโรตากะ มังงะดัดแปลงวาดภาพโดยยูกะ ฟูจิกาวะ เริ่มตีพิมพ์ในนิตยสาร คอมิกแฟลปเปอร์รายเดือน ฉบับเดือนมิถุนายน พ.ศ. 2557 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอไบด์ ออกอากาศตั้งแต่เดือนมกราคมถึงธันวาคม พ.ศ. 2564 ฤดูกาลที่ 2 เริ่มออกอากาศในเดือนกรกฎาคม พ.ศ. 2566
เนื้อเรื่อง

ทันทีที่นีทอายุ 34 ปีที่ยังซิง ไม่มีงานทำแถมยังเป็นฮิคิโคโมริถูกไล่ออกจากบ้านในวันงานศพของพ่อแม่ เขาก็ถูกรถบรรทุกชนจนต้องจบชีวิตลง ทว่า เมื่อลืมตาตื่นขึ้นมาอีกทีเขาก็พบว่าตัวเองกลับชาติไปเกิดใหม่เป็นเด็กทารกในโลกแห่งดาบและเวทมนตร์เสียแล้ว! ชายผู้ใช้ชีวิตมาราวกับเศษสวะได้สาบานกับตัวเองว่าเขาจะใช้ชีวิตอย่างจริงจังในต่างโลกนี้ ในฐานะรูเดียส สิ่งที่รูเดียสจะได้พบก็คือนักเวทโลลิ เพื่อนสมัยเด็กที่มีหูเอลฟ์ และคุณหนูซึนเดเระสุดอันตราย นอกจากนี้เองเขาก็จะได้พบกับผู้คนมากมาย และเผชิญหน้ากับการผจญภัยอันโหดร้าย แฟนตาซี "การแก้ไขชีวิตใหม่" กำลังจะเริ่มขึ้นแล้ว
ตัวละคร

บทความหลัก: รายชื่อตัวละครในเกิดชาตินี้พี่ต้องเทพ
สื่อ > เว็บโนเวลและไลต์โนเวล

Rifujin na Magonote เผยแพร่ผลงานของเขาบนเว็บไซต์นิยายบนเว็บออนไลน์ Shōsetsuka ni Narō บทแรกอัปโหลดเมื่อวันที่ 22 พฤศจิกายน พ.ศ. 2555 ในเดือนพฤศจิกายน พ.ศ. 2556 ผู้เขียนประกาศว่าผลงานของเขาจะได้รับการปล่อยตัวเป็นไลต์โนเวลภายใต้สํานักพิมพ์ MF Books ของ Media Factory ผู้เขียนระบุความตั้งใจของเขาที่จะเผยแพร่บทของเขาทางออนไลน์ต่อไป นักวาดภาพประกอบสําหรับไลต์โนเวลเป็นผู้ใช้ Pixiv ชื่อ SiroTaka บริษัท เดกซ์เพรส จำกัด ได้ลิขสิทธิ์ไลต์โนเวลในประเทศไทย
Rifujin ตั้งใจที่จะสร้างภาคต่อของซีรีส์นิยายบนเว็บที่มีพื้นฐานมาจากจักรวาลหกด้าน เมื่อวันที่ 15 มกราคม พ.ศ. 2564 ผู้เขียนระบุว่าเขาวางแผนที่จะจบเว็บโนเวล Orc Eroica ก่อน เขายังประสบปัญหาสุขภาพและวางแผนที่จะรักษาก่อนเริ่มงานใหม่
สื่อ > เว็บโนเวลและไลต์โนเวล > เกิดชาตินี้พี่ต้องเทพ (เนื้อเรื่องหลัก)

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  23 มกราคม พ.ศ. 2557 | 978-404-06-6220-6 | ตุลาคม พ.ศ. 2558 | 978-616-363-462-7 |
| 2 |  22 มีนาคม พ.ศ. 2557 | 978-404-06-6393-7 | กุมภาพันธ์ พ.ศ. 2559 | 978-616-363-463-4 |
| 3 |  22 พฤษภาคม พ.ศ. 2557 | 978-404-06-6755-3 | กรกฏาคม พ.ศ. 2559 | 978-616-363-464-1 |
| 4 |  22 สิงหาคม พ.ศ. 2557 | 978-404-06-6961-8 | มกราคม พ.ศ. 2560 | 978-616-363-479-5 |
| 5 |  23 ตุลาคม พ.ศ. 2557 | 978-404-06-7130-7 | สิงหาคม พ.ศ. 2560 | 978-616-363-480-1 |
| 6 |  24 กุมภาพันธ์ พ.ศ. 2558 | 978-404-06-7412-4 | กุมภาพันธ์ พ.ศ. 2561 | 978-616-363-694-2 |
| 7 |  25 สิงหาคม พ.ศ. 2558 | 978-404-06-7759-0 | พฤษภาคม พ.ศ. 2561 | 978-616-363-695-9 |
| 8 |  23 ตุลาคม พ.ศ. 2558 | 978-404-06-7946-4 | ธันวาคม พ.ศ. 2561 | 978-616-363-503-7 |
| 9 |  25 มกราคม พ.ศ. 2559 | 978-404-06-8046-0 | กรกฏาคม พ.ศ. 2562 | 978-616-363-547-1 |
| 10 |  25 มีนาคม พ.ศ. 2559 | 978-404-06-8192-4 | กุมภาพันธ์ พ.ศ. 2563 | 978-616-363-586-0 |
| 11 |  25 พฤษภาคม พ.ศ. 2559 | 978-404-06-8347-8 | กันยายน พ.ศ. 2563 | 978-616-363-636-2 |
| 12 |  25 สิงหาคม พ.ศ. 2559 | 978-404-06-8483-3 | ธันวาคม พ.ศ. 2563 | 978-616-363-648-5 |
| 13 |  22 ธันวาคม พ.ศ. 2559 | 978-404-06-8745-2 | เมษายน พ.ศ. 2564 | 978-616-363-706-2 |
| 14 |  25 เมษายน พ.ศ. 2560 | 978-404-06-9189-3 | ตุลาคม พ.ศ. 2564 | 978-616-583-092-8 |
| 15 |  25 กรกฏาคม พ.ศ. 2560 | 978-404-06-9355-2 | มีนาคม พ.ศ. 2565 | 978-616-583-164-2 |
| 16 |  25 ตุลาคม พ.ศ. 2560 | 978-404-06-9587-7 | ตุลาคม พ.ศ. 2565 | 978-616-583-237-3 |
| 17 |  25 มกราคม พ.ศ. 2561 | 978-404-06-9664-5 | มีนาคม พ.ศ. 2566 | 978-616-583-316-5 |
| 18 |  25 พฤษภาคม พ.ศ. 2561 | 978-404-06-9925-7 | ตุลาคม พ.ศ. 2566 | 978-616-583-445-2 |
| 19 |  25 สิงหาคม พ.ศ. 2561 | 978-404-06-5167-5 | มีนาคม พ.ศ. 2567 | 978-616-583-560-2 |
| 20 |  25 มกราคม พ.ศ. 2562 | 978-404-06-5502-4 | ตุลาคม พ.ศ. 2567 | 978-616-583-614-2 |
| 21 |  25 มีนาคม พ.ศ. 2562 | 978-404-06-5637-3 | มีนาคม พ.ศ. 2568 | 978-616-583-714-9 |
| 22 |  25 กรกฏาคม พ.ศ. 2562 | 978-404-06-5908-4 |  |  |
| 23 |  25 มิถุนายน พ.ศ. 2563 | 978-404-06-4540-7 |  |  |
| 24 |  25 ธันวาคม พ.ศ. 2563 | 978-404-68-0509-6 |  |  |
| 25 |  25 กันยายน พ.ศ. 2564 | 978-404-06-4540-7 |  |  |
| 26 |  25 พฤศจิกายน พ.ศ. 2565 | 978-404-68-1933-8 |  |  |
| S |  25 พฤศจิกายน พ.ศ. 2565 | 978-404-68-1934-5 |  |  |
สื่อ > เว็บโนเวลและไลต์โนเวล > 无职转生 ～蛇足篇～ (Mushoku Tensei: Redundant Reincarnation)

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  23 มิถุนายน พ.ศ. 2566 | 978-404-68-2560-5 |  |  |
| 2 |  24 พฤษภาคม พ.ศ. 2567 | 978-404-68-3328-0 |  |  |
| 3 |  25 มิถุนายน พ.ศ. 2568 | 978-404-68-4717-1 |  |  |